《春日偶成 其一》
明代·王渐逵

卜构已云落，乃值青春初。况无适俗韵，缅有遗世迂。

远山故多情，缤纷入我庐。桃李凝新妆，群荄亦欣舒。

芳窦泉始通，亭池洌嘉腴。物性苟安便，因之怀旧居。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。